
NEFORMALIOJO VAIKŲ ŠVIETIMO ORGANIZAVIMO TVARKOS APRAŠAS

I SKYRIUS
BENDROSIOS NUOSTATOS

1.  Neformaliojo vaikų švietimo organizavimo tvarkos aprašas (toliau – Aprašas) parengtas vadovaujantis:
1.1.  Neformaliojo vaikų švietimo koncepcija, patvirtinta Lietuvos Respublikos švietimo ir mokslo ministro 2005 m. birželio 30 d. įsakymu Nr. ISAK-2695 ,,Dėl neformaliojo vaikų švietimo koncepcijos patvirtinimo“ (Lietuvos Respublikos švietimo, mokslo ir sporto ministro 2023 m. liepos 31 d. įsakymo Nr. V-1030 redakcija);
1.2.  Lietuvos Respublikos švietimo įstatymu, priimtu 1991 m. birželio 25 d. Nr. I-1489 (nauja įstatymo redakcija nuo 2011-07-01);
1.3.  2025–2026 ir 2026–2027 mokslo metų pradinio, pagrindinio ir vidurinio ugdymo programų bendraisiais ugdymo planais, patvirtintais Lietuvos Respublikos švietimo, mokslo ir sporto ministro 2025 m. gegužės 21 d. įsakymu Nr. V-559 ,,Dėl 2025–2026 ir 2026–2027 mokslo metų pradinio, pagrindinio ir vidurinio ugdymo programų bendrųjų ugdymo planų patvirtinimo“;
1.4.  Priešmokyklinio, pradinio, pagrindinio ir vidurinio ugdymo bendrosiomis programomis, patvirtintomis Lietuvos Respublikos švietimo, mokslo ir sporto ministro 2022 m. rugpjūčio 24 d. įsakymu Nr. V-1269 ,,Dėl priešmokyklinio, pradinio, pagrindinio ir vidurinio ugdymo bendrųjų programų patvirtinimo“;
1.5.  Neformaliojo vaikų švietimo programų finansavimo ir administravimo tvarkos aprašu, patvirtintu Lietuvos Respublikos švietimo, mokslo ir sporto ministro 2022 m. sausio 10 d.  įsakymu Nr. V-46 „Dėl Neformaliojo vaikų švietimo programų finansavimo ir administravimo tvarkos aprašo patvirtinimo“ (galiojanti suvestinė redakcija 2026-08-01 – 2027-07-31);
1.6.  Bendrųjų iš valstybės ar savivaldybių biudžetų finansuojamų neformaliojo švietimo programų kriterijų aprašu, patvirtintu Lietuvos Respublikos švietimo, mokslo ir sporto ministro 2022 m. sausio 4 d. įsakymu Nr. V-4 ,,Dėl bendrųjų iš valstybės ar savivaldybių biudžetų finansuojamų neformaliojo švietimo programų kriterijų aprašo patvirtinimo“ ir 2025 m. rugpjūčio 29 d. įsakymu Nr.V-897 ,,Dėl švietimo, mokslo ir sporto ministro 2022 m. sausio 4 d. įsakymo Nr. V-4 ,,Dėl bendrųjų iš valstybės ar savivaldybių biudžetų finansuojamų neformaliojo švietimo programų kriterijų aprašo patvirtinimo“ pakeitimo“.
1.7. Trakų rajono Lentvario pradinės mokyklos 2025–2026 ir 2026–2027 mokslo metų pradinio ugdymo programos bendrojo ugdymo planu, patvirtintu Lentvario pradinės mokyklos direktoriaus 2025 m. rugsėjo 01 d. įsakymu Nr.V-48 „Dėl 2025–2026 ir 2026–2027 m.m. pradinio ugdymo programų ugdymo plano tvirtinimo“ ir suderintu su Trakų rajono savivaldybės mero 2025-09-01 Nr. P1E-445 ,,Dėl Trakų r. Lentvario pradinės mokyklos 2025–2026 ir 2026–2027 mokslo metų pradinio ugdymo programos plano projekto derinimo“.
2.	 Aprašas nustato neformaliojo vaikų švietimo tikslus, uždavinius ir principus, mokinių ugdomas kompetencijas, neformaliojo vaikų švietimo įgyvendinimą, prieinamumą, finansavimą, kokybės užtikrinimą ir jos vertinimą. Siekiama didesnės neformaliojo vaikų švietimo ir ugdymo programų įvairovės, kokybės užtikrinimo ir mokinių kompetencijų ugdymo plėtros.
3. Pagrindinės Aprašo sąvokos: 
Kompetencija – gebėjimas atlikti tam tikrą veiklą, remiantis įgytų žinių, mokėjimų, įgūdžių, vertybinių nuostatų visuma.
Neformaliojo vaikų švietimo mokytojas (toliau - NVŠ mokytojas) – asmuo, ugdantis mokinius pagal neformaliojo švietimo programas.
Neformalusis švietimas – švietimas pagal įvairias švietimo poreikių tenkinimo, kvalifikacijos tobulinimo, papildomos kompetencijos įgijimo programas, išskyrus formaliojo švietimo programas.
Neformalusis vaikų švietimas (toliau – NVŠ) – kryptinga veikla, padedanti vaikui įgyti kompetencijas, tapti sąmoninga asmenybe, sugebančia atsakingai ir kūrybingai spręsti savo problemas ir aktyviai veikti visuomenėje bei prisitaikyti prie kintančios aplinkos. 
Neformaliojo vaikų švietimo paskirtis – tenkinti mokinių pažinimo, ugdymosi ir saviraiškos poreikius, padėti jiems tapti aktyviais visuomenės nariais.
Neformaliojo vaikų švietimo programa – neformaliojo vaikų švietimo mokytojo parengta ir neformaliojo švietimo metodais įgyvendinama programa, kuria siekiama ugdyti vaiko kompetencijas plėtojant prigimtinius vaiko gebėjimus.
Specialieji ugdymosi poreikiai – pagalbos ir paslaugų ugdymo procese reikmė, atsirandanti dėl išskirtinių asmens gabumų, įgimtų ar įgytų sutrikimų, nepalankių aplinkos veiksnių.
4.	 NVŠ dalyviai – 6-11 metų mokiniai, besimokantys Trakų rajono Lentvario pradinėje mokykloje (toliau – mokykla) pagal pradinio ugdymo ar socialinių įgūdžių ugdymo programas (toliau – mokiniai). NVŠ mokiniai dalyvauja tuo laiku, kai jie nesimoko pagal bendrojo ugdymo programas ir neatkartoja (nedubliuoja) bendrojo ugdymo programų turinio.
5.	 Neformalusis vaikų švietimas vykdomas siekiant:
5.1. Parengti NVŠ programas, skirtas per pasirinktą neformaliojo ugdymo veiklą mokiniams išreikšti save ir padėti ugdytis kompetencijas;
5.2. Vykdyti edukacines veiklas, skirtas per trumpą laiką mokinius supažinti su tam tikromis veiklomis, padėti ugdytis kompetencijas. Edukacinėms veikloms priskiriamos:
5.2.1. Kultūros paso paslaugos (išskyrus  kultūros ar meno renginius);
5.2.2. STEAM ir kitų krypčių edukacinės veiklos;
5.2.3. Vaikų stovyklų programos;
5.2.4. Edukaciniai renginiai ir projektai.

II SKYRIUS
NEFORMALIOJO VAIKŲ ŠVIETIMO TIKSLAI, UŽDAVINIAI IR PRINCIPAI

6. NVŠ tikslas – padėti mokiniams pasirinktos veiklos metu įgyti kompetencijų ir tapti asmenybe, gebančia suprasti, atsakingai vertinti ir kūrybingai spręsti kylančius iššūkius, aktyviai veikti visuomenėje bei prisitaikyti prie kintančios aplinkos.
7. NVŠ uždaviniai:
7.1. Ugdyti mokinių kompetencijas pasirinktoje veikloje, saviraišką;
7.2. Lavinti gebėjimą kritiškai mąstyti, kūrybiškumą, gebėti pasirūpinti savimi ir orientuotis dinamiškoje visuomenėje; 
7.3. Ugdyti demokratišką požiūrį į pasaulėžiūrų, įsitikinimų ir gyvenimo būdų įvairovę;
7.4. Padėti spręsti mokinių socialinės integracijos problemas;
7.5. Padėti mokiniams susipažinti su pasirinkta NVŠ veikla susijusiomis profesijos galimybėmis.
8. NVŠ organizuojamas, remiantis šiais principais:
8.1. Savanoriškumo – mokiniai laisvai  renkasi švietimo teikėją, siūlomas NVŠ programas, edukacines veiklas;
8.2. Prieinamumo – veiklos ir metodai yra prieinami visiems mokiniams pagal amžių, išsilavinimą, specialiuosius poreikius, patirtį ir socialinę padėtį;
8.3. Individualizavimo – ugdoma, atsižvelgiant į mokinio galimybes, poreikius ir pasiekimus;
8.4. Demokratiškumo – mokytojai, tėvai ir mokiniai yra aktyvūs ugdymo(si) proceso kūrėjai;
8.5. Patirties – ugdymas grindžiamas patyrimu ir jo refleksija;
8.6. Ugdymosi grupėje – mokomasi priimti bendrus sprendimus, dalytis darbais ir atsakomybėmis, spręsti tarpasmeninius santykius.

III SKYRIUS
UGDOMOS MOKINIŲ KOMPETENCIJOS

9. Mokiniai, dalyvaudami NVŠ, ugdosi ir tobulina šias kompetencijas:  
9.1. Pažinimo kompetenciją – t.y. motyvacija ir gebėjimas pažinti save ir pasaulį, įgyjami suvokiant (perimant) žmonijos kultūrinę patirtį, tobulinant dalykines žinias bei kritinio mąstymo, problemų sprendimo, mokėjimo mokytis gebėjimus. Pradinio ugdymo programą baigusio mokinio kompetencijų ugdymo(si) rezultatai (atsižvelgiant į amžiaus tarpsnio ypatumus): atpažįsta dalyko faktus kaip nagrinėjamų konkrečių objektų savybes; paaiškina ir vertina taisyklės ar procedūros rezultatų teisingumą; iliustruoja naujus faktus, taisykles, remdamasis turima patirtimi; išskiria esminę informaciją, remiasi dalykų žiniomis, spręsdamas realias problemas;
9.2. Komunikavimo kompetenciją – t.y. mokinio gebėjimas kurti, perduoti ir suprasti žinias (faktus, požiūrius ar asmenines nuostatas), etiškai naudotis verbalinėmis ir neverbalinėmis komunikavimo priemonėmis ir technologijomis. Pradinio ugdymo programą baigusio mokinio kompetencijų ugdymo(si) rezultatai (atsižvelgiant į amžiaus tarpsnio ypatumus): taiko pagrindines tiesioginio ir nuotolinio komunikavimo strategijas; naudoja pasirinktas ir mokytojo rekomenduojamas kalbos ir vizualias raiškos priemones, įskaitant ir skaitmenines; pritaiko komunikavimo priemones ir formas įvairioms situacijoms asmeninio gyvenimo, mokymosi srityse gyvai ir virtualioje erdvėje; prisistato gyvai ir skaitmeninėje erdvėje raštu ir žodžiu; skiria faktus ir nuomones išreiškiančius pranešimus; atpažįsta nepakantumą skleidžiančius pranešimus;
9.3. Kūrybiškumo kompetenciją – t.y. sau ir kitiems reikšmingų kūrybinių idėjų, produktų, problemų sprendimų tyrinėjimas, generavimas, kūrimas, vertinimas, išlaikant darnų santykį su savimi ir aplinka. Pradinio ugdymo programą baigusio mokinio kompetencijų ugdymo(si) rezultatai (atsižvelgiant į amžiaus tarpsnio ypatumus): įvardija kūrybines galimybes pagal vieną ar kelias ypatybes; kelia klausimus, kurie padeda įžvelgti problemas ir kūrybines jų sprendimo galimybes; pateikia idėjų pasirinkimo argumentų, atsižvelgia į jų reikšmingumą, aktualumą sau ir aplinkiniams; atlieka kūrybines užduotis įprastomis ar iš dalies naujomis aplinkybėmis, nebijo klysti, imasi darbų, kurie kelia iššūkius; iš kelių kūrybos produktų ar sprendimų pagal pateiktus kriterijus išskiria svarbiausią; paaiškina savo kūrybos rezultato vertę sau pačiam ir kitiems; apibūdina savo ir kitų kūrybos procesą pagal numatytus kriterijus;
9.4. Pilietiškumo kompetenciją – t.y. pilietinis tapatumas ir pilietinė galia, grįsta vertybėmis, nuostatomis, žiniomis ir praktinio veikimo gebėjimais, įgalinančiais kartu su kitais atsakingai kurti demokratišką visuomenę, stiprinti Lietuvos valstybingumą. Pradinio ugdymo programą baigusio mokinio kompetencijų ugdymo(si) rezultatai (atsižvelgiant į amžiaus tarpsnio ypatumus): dalyvauja pilietinėse veiklose; įvardija savo, kaip piliečio, esmines teises ir pareigas, pateikia pilietiško elgesio pavyzdžių; elgiasi pilietiškai, argumentuoja, kokią įtaką jo veikimas ar neveikimas daro kitiems; tausoja gamtą, kultūros paveldą;
9.5. Socialinę, emocinę ir sveikos gyvensenos kompetenciją – t.y. mokinio savimonė ir savitvarda, socialinis sąmoningumas, tarpusavio santykių kūrimo gebėjimai, atsakingas sprendimų priėmimas ir asmens rūpinimasis fizine ir psichine sveikata. Pradinio ugdymo programą baigusio mokinio kompetencijų ugdymo(si) rezultatai (atsižvelgiant į amžiaus tarpsnio ypatumus): ugdosi kantrybę; valdo emocijas; skirtingose situacijose atpažįsta kitų emocijas; atskiria nesusikalbėjimą, nuomonių skirtumus ir patyčių situacijas; palaiko darnius santykius; apibūdina, koks elgesys padeda kurti saugią, pagarbią realią ir skaitmeninę mokymosi aplinką, pats atitinkamai elgiasi; susidūręs su sunkumais, tęsia pradėtą veiklą, ieško sprendimų; išbando įvairias veiklos priemones ir būdus; sumanymus įgyvendina nuosekliai iki pabaigos; rūpinasi asmenine higiena ir aplinkos švara; 
9.6. Kultūrinę kompetenciją – t.y. mokinio kultūrinė savimonė, grįsta žiniomis, aktyvia kultūrine raiška ir kultūriniu sąmoningumu. Pradinio ugdymo programą baigusio mokinio kompetencijų ugdymo(si) rezultatai (atsižvelgiant į amžiaus tarpsnio ypatumus): remdamasis patirtimi ir žiniomis, apibūdina šalies kultūrines tradicijas, tradicijų reikšmę, svarbiausius Lietuvos kultūros kūrinius ir reiškinius; paaiškina, kaip įgytos žinios ir įvairios kultūrinės patirtys atveria galimybes kūrybai ir pažinimui, jį keičia, praturtina; nusako kultūrinių grupių panašumus ir skirtumus; paaiškina, kodėl nepagrįsti kultūriniai apibendrinimai apie asmenis ir grupes gali būti kenksmingi;
9.7. Skaitmeninę kompetenciją – t.y. motyvacija ir gebėjimas naudotis skaitmeninėmis technologijomis užduotims atlikti, mokytis, problemoms spręsti, dirbti, bendrauti ir bendradarbiauti, valdyti informaciją, efektyviai, tinkamai, saugiai, kritiškai, savarankiškai ir etiškai kurti ir dalytis skaitmeniniu turiniu. Pradinio ugdymo programą baigusio mokinio kompetencijų ugdymo(si) rezultatai (atsižvelgiant į amžiaus tarpsnio ypatumus): randa, naudoja, kuria ir tobulina nesudėtingą skaitmeninį turinį; pasirenka skaitmenines technologijas, kurios gali būti naudojamos skaitmeniniam turiniui kurti; atpažįsta paprastas technines problemas, kurios kyla, naudojantis skaitmeninėmis technologijomis, ir nustato paprastus jų sprendimo būdus; etiškai elgiasi realioje ir skaitmeninėje aplinkoje, paaiškina paprastas autorių teisių ir licencijų taisykles, taikomas skaitmeniniam turiniui, saugo savo ir kitų reputaciją internete; naudoja paprastus būdus, kaip apsaugoti savo ir kitų asmeninius duomenis, privatumą, skaitmeninius prietaisus ir skaitmeninį turinį skaitmeninėje aplinkoje; naudodamasis skaitmeninėmis technologijomis, vadovaujasi saugos reikalavimais; naudojasi paprastais būdais, siekdamas išvengti pavojų ir grėsmių sveikatai, fizinei ir psichologinei gerovei; moka suteikti pirmąją pagalbą.

IV SKYRIUS
NEFORMALIOJO VAIKŲ ŠVIETIMO MOKYKLOJE ĮGYVENDINIMAS

10. Neformalusis vaikų švietimas ir ugdymas mokykloje mokiniams yra laisvai pasirenkamas.
11. NVŠ valandos mokykloje numatomos mokyklos einamų mokslo metų pradinio ugdymo programos bendrojo ugdymo plane ir skirstomos atsižvelgiant į: steigėjo nustatytas sąlygas ir reikalavimus; turimas mokinio krepšelio lėšas; mokyklos galimybes; mokinių saviraiškos poreikius ir interesus; mokinių tėvų pageidavimus, neformaliojo ugdymo organizavimo tradicijas, neformaliojo ugdymo krypčių įvairovės užtikrinimą, neformaliojo ugdymo trukmę.
12. NVŠ ugdymo veiklos mokykloje apmokamas iš mokinio krepšelio lėšų. 
13. NVŠ ugdymo veikloms organizuoti mokinių grupės komplektuojamos gali būti iš vienos ar kelių klasių. Mokinių skaičius vienoje neformaliojo švietimo grupėje numatomas toks, koks numatytas mokyklos pradinio ugdymo programos bendrojo ugdymo plane. Mokinių skaičius neformaliojo vaikų švietimo grupėje mokslo metų eigoje gali kisti.
14. NVŠ ugdymo veiklos mokiniams prasideda rugsėjo mėnesį, o ugdymo veiklos pabaiga sutampa su mokslo metų ugdomosios veiklos pabaiga. 
15. NVŠ ugdymo valandos skiriamos mokinių kompetencijų ugdymui(si).
16. I – IV klasių mokinių tėvai(globėjai) per pirmas penkias naujųjų mokslo metų darbo dienas  pristato prašymus (1 priedas) dėl mokinio neformaliojo ugdymo veiklos lankymo naujaisiais mokslo metais.
17. NVŠ programos rengiamos pagal Bendrųjų iš valstybės ar savivaldybių biudžetų finansuojamų neformaliojo švietimo programų kriterijų aprašą (2022) ir, jas patvirtinus direktoriaus įsakymu, gali būti vykdomos vieneriems metams arba iki ketverių mokslo metų. Jeigu programa vykdoma ilgiau nei 4 metus, bent kartą per 4 metus turėtų būti į(si)vertinta jos vykdymo kokybė.
18. Mokytojai, ketinantys vykdyti NVŠ ugdymo veiklas naujais mokslo metais, iki mokslo metų pabaigos pateikia direktoriui prašymą dėl ketinamų vykdyti NVŠ veiklų. Prieš naujus mokslo metus pateikia direktoriaus tvirtinimui neformaliojo vaikų švietimo programą (2 priedas).
19. NVŠ valandos mokytojui skiriamos mokyklos direktoriaus įsakymu iki rugsėjo 15 d. 
20. Karantino, ekstremalios situacijos ar įvykio, keliančio pavojų mokinių sveikatai ir gyvybei laikotarpiu, neformaliojo ugdymo veiklos gali būti vykdomas nuotoliniu būdu.
21. NVŠ mokytojai mokinių veiklos rezultatus ne rečiau kaip vieną kartą per mokslo metus demonstruoja organizuodami parodas, koncertus, konkursus, viktorinas, šventes, varžybas, kitus renginius mokykloje, seniūnijoje arba mieste.
22. Likus ne mažiau kaip penkioms darbo dienoms iki NVŠ mokytojo atostogų pradžios, mokytojas atsiskaito už neformaliojo vaikų švietimo veiklos rezultatus.
23. Mokykla informaciją apie mokykloje vykdomą neformalųjį vaikų švietimą skelbia mokyklos internetinėje svetainėje.

V SKYRIUS
NEFORMALIOJO VAIKŲ ŠVIETIMO PRIEINAMUMAS

24. NVŠ prieinamumo siekiama valstybės, savivaldybės ir švietimo teikėjo lygmenimis.
24.1. Valstybė, siekdama prieinamumo užtikrinimo:
24.1.1. Skiria valstybės biudžeto lėšų NVŠ finansavimui;
24.1.2. Nustato nacionalinius prioritetus, skatinančius didesnę NVŠ programų įvairovę, specialiųjų ugdymosi poreikių (toliau – SUP) turinčių vaikų įtrauktį;
24.1.3. Atsižvelgdama į savivaldybės vykdomo NVŠ kokybės vertinimo išvadas, inicijuoja ir (ar) finansuoja NVŠ teikėjų kvalifikacijos tobulinimą ir NVŠ teikėjų, dirbančių su SUP turinčiais vaikais, kvalifikacijos tobulinimą. 
24.2. Savivaldybė, siekdama prieinamumo užtikrinimo:
24.2.1. Finansuoja savo įsteigtų institucijų vykdomą NVŠ;
24.2.3. Įvertinusi galimybes, nustato pavėžėjimo į(iš) NVŠ vykdymo vietos tvarką ir ją įgyvendina; 
24.2.4. Numato priemones didesniam SUP turinčių vaikų dalyvavimui NVŠ ir NVŠ krypčių įvairovei;
24.2.5. SUP turintiems vaikams ir vaikams, kurie gauna socialinę paramą pagal Lietuvos Respublikos socialinės paramos mokiniams įstatymą, nustato mažesnį mokestį už NVŠ ar pilnai jį kompensuoja;
24.2.6. Siekia, kad NVŠ įgyvendintų kuo aukštesnę kvalifikaciją turintys asmenys, rūpinasi jų kompetencijų tobulinimu;
24.2.7. Teikia metodinę pagalbą NVŠ teikėjams, ugdantiems SUP turinčius vaikus. 
24.3. Mokykla, siekdama prieinamumo užtikrinimo:
24.3.1. Sudaro galimybes NVŠ dalyvauti mokykloje besimokantiems mokiniams;
24.3.2. NVŠ vykdo mokiniams lengvai pasiekiamose vietose – arčiau gyvenamosios vietos ar švietimo įstaigos, kurią mokinys lanko;
24.3.3. Tiria NVŠ poreikį, pagal kurį siūlo ir pritaiko programas (vaikų amžius, specialieji ugdymo(si) poreikiai, ugdymo kryptis, vietovė, kita).
25. Nuosekliai kuria prielaidas:
25.1. Didinti NVŠ galimybėmis pasinaudojusių mokinių skaičių;
25.2. Didinti SUP turinčių mokinių dalyvavimą; 
25.3. Didinti NVŠ programų krypčių įvairovę mokykloje, kad būtų vykdomos neformaliojo vaikų švietimo kryptys, aktualios ir papildančios formalųjį ugdymą ir Mokyklos strateginį bei metinius planus.
25.4. Didinti vaikų, dalyvaujančių STEAM krypčių neformaliojo švietimo programose;
25.5. Tobulinti NVŠ mokytojų gebėjimus ugdyti mokinių kompetencijas ir jas vertinti.

VI SKYRIUS
NEFORMALIOJO VAIKŲ ŠVIETIMO FINANSAVIMAS

26. Valstybės ar savivaldybės biudžeto NVŠ skiriamomis lėšomis užtikrinama teisė visiems vaikams.
27. NVŠ programoms, atitinkančioms Bendruosius programų kriterijus, finansuoti, valstybė skiria biudžeto lėšas, vadovaudamasi lėšų vienam vaikui skyrimo principu: 
27.1. Vaiko dalyvavimas bendrojo ugdymo mokykloje vykdomoje NVŠ programoje(ose) valstybės biudžeto lėšomis finansuojamas, vadovaujantis Mokymo lėšų apskaičiavimo, paskirstymo ir panaudojimo tvarkos aprašu, patvirtintu Lietuvos Respublikos Vyriausybės 2018 m. liepos 11 d. nutarimu Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“;
27.2. Vaiko dalyvavimas vienoje NVŠ programoje finansuojamas valstybės biudžeto lėšomis, vadovaujantis Neformaliojo vaikų švietimo programų finansavimo ir administravimo tvarkos aprašu, patvirtintu Lietuvos Respublikos švietimo, mokslo ir sporto ministro 2022 m. sausio 10 d. įsakymu Nr. V-46 „Dėl Neformaliojo vaikų švietimo programų finansavimo ir administravimo tvarkos aprašo patvirtinimo“ (išskyrus Koncepcijos 19.1 papunktyje numatytą atvejį).
28. Edukacinės veiklos valstybės biudžeto lėšomis yra finansuojamos šių veiklų ir paslaugų finansavimą reglamentuojančiuose teisės aktuose nustatyta tvarka ir principais. 
29. NVŠ gali būti finansuojamas ir teikiant kitų įstaigų, asmenų mokamas paslaugas.

VII SKYRIUS
NEFORMALAUS VAIKŲ ŠVIETIMO KOKYBĖS UŽTIKRINIMAS IR JOS VERTINIMAS

30. NVŠ kokybės siekis yra nuolatinis procesas, kuris pasižymi keturiais pagrindiniais etapais: planavimu, įgyvendinimu, vertinimu ir tobulinimu. NVŠ kokybę vertinti padeda stebėsena, tyrimai, veiklos įsivertinimas, išorinis vertinimas, veiklos ataskaitos ir kt.
31. Už NVŠ kokybę tiesiogiai atsako švietimo teikėjas ir mokytojas, ugdantis mokinius pagal neformaliojo vaikų švietimo programą. 
32. Švietimo teikėjas: planuoja NVŠ neformaliojo ugdymo krypčių ugdymo veiklas; kartu su NVŠ mokytoju rengia ir įgyvendina mokyklos direktoriaus patvirtintas NVŠ programas, organizuoja edukacines veiklas; rūpinasi NVŠ mokytojų ir kitų NVŠ įgyvendinančių darbuotojų kvalifikacijos tobulinimu; savo nustatyta tvarka kasmet įsivertina NVŠ kokybę.
33. Steigėjas savo nustatyta tvarka ir atsižvelgdamas į Neformaliojo vaikų švietimo ir jo teikėjų veiklos kokybės užtikrinimo metodiką, patvirtintą Lietuvos Respublikos švietimo, mokslo ir sporto ministro 2019 m. kovo 28 d. įsakymu Nr. V-342 „Dėl Neformaliojo vaikų švietimo ir jo teikėjų veiklos kokybės užtikrinimo metodikos patvirtinimo“, bent kartą per 5 metus, jei Steigėjas nenustatė kitaip, organizuoja išorinį NVŠ kokybės vertinimą, planuoja priemones stebėsenai, NVŠ kokybei gerinti ir jas įgyvendina Kokybės vertinimui ir kokybės gerinimui gali būti naudojamos Steigėjo, NVŠ teikėjo ar kitos lėšos. 
34. Švietimo, mokslo ir sporto ministerija (ŠMSM) rengia rekomendacijas dėl NVŠ, vykdomo pagal NVŠ programas, kokybės vertinimo ir (arba) įsivertinimo proceso vykdymo. ŠMSM įgaliota institucija pagal kompetenciją kaupia ir analizuoja NVŠ kokybės vertinimo išvadas ir kitus stebėsenos duomenis, planuoja kvalifikacijos tobulinimo ir kitas priemones NVŠ kokybei gerinti. 
35. NVŠ finansavimas yra siejamas su kokybės vertinimu ir (arba) įsivertinimu. Gavus išvadą apie nepakankamą NVŠ kokybę, Steigėjas, ŠMSM ar jos įgaliota institucija NVŠ teikėjui siūlo pasinaudoti švietimo pagalba NVŠ kokybei gerinti. Steigėjas, ŠMSM ar jos įgaliota institucija, atsižvelgę į NVŠ kokybės vertinimo išvadas, turi teisę neskirti finansavimo savo nustatyta tvarka.

VIII SKYRIUS
BAIGIAMOSIOS NUOSTATOS

36. Mokyklos neformaliojo vaikų švietimo organizavimo tvarka ir ją lydintys dokumentai nustoja galioti patvirtinus atnaujintą neformaliojo vaikų švietimo organizavimo tvarkos aprašą.

______________




	
	Trakų r. Lentvario pradinės mokyklos
neformaliojo vaikų švietimo organizavimo tvarkos aprašo 1 priedas



	Prašymą prašome pildyti spausdintinėmis raidėmis

__________________________________________
(vieno iš tėvų/ globėjų vardas, pavardė)

	__________________________________________
(mokinio  faktinės gyvenamosios  vietos  adresas)

	__________________________________________
(tėvų/ globėjų telefonas, elektroninis paštas)



Lentvario pradinės mokyklos
direktorei Živilei Barkauskaitei

PRAŠYMAS
DĖL NEFORMALIOJO VAIKŲ ŠVIETIMO VEIKLŲ LANKYMO

202... m. rugsėjo     d.
Lentvaris

	
Prašau  
_____________________________________________________________________________
(mokinio vardas, pavardė,                                   klasė)

nuo  2026 m. rugsėjo mėnesio  iki  2027 m. gruodžio/ birželio mėnesio (tinkantį mėnesį palikti) leisti lankyti neformalaus vaikų švietimo (toliau – NVŠ) veiklą (įrašyti veiklos pavadinimą).

	Informuoju, kad po NVŠ veiklos (toliau palikti tinkamą arba tinkančius variantus):
· mokinys pats savarankiškai grįš namo;
· mokinys namo  ……… val. pavežamas mokykliniu autobusiuku;
· mokinys savarankiškai grįš į pailgintos mokymosi dienos grupę;
·    mokinį iš karto pasibaigus NVŠ veiklai paims (asmens vardas, pavardė ir telefono numeris).

Įsipareigoju: 
· NVŠ mokytojui suteikti visą reikiamą informaciją dėl mokinio sveikatos būklės; 
· aptarti su mokiniu etiško bendravimo ir saugaus bei draugiško elgesio principus;
· su mokiniu aptarti, kad NVŠ veiklos metu apribojamas naudojimasis telefonais ir kitais galiniais įrenginiais;
· iš anksto informuoti NVŠ mokytoją, jeigu mokinys į veiklą neatvyks;
· iš anksto NVŠ mokytoją raštu informuoti apie mokinio savarankišką grįžimą namo, jeigu jis nebuvo aptartas iš anksto;
· pasirūpinti mokinio sveikais užkandžiais ir gėrimais iš namų;
· iš anksto informuoti NVŠ mokytoją ir informuoti el.laišku direktorės pavaduotoją neformaliam ugdymui apie pasikeitusius planus dėl mokinio neformalaus ugdymo veiklų užsiėmimų sustabdymo/ nebelankymo; 
· aprūpinti vaiką reikalingomis priemonėmis NVŠ veiklai.

Suprantu, kad NVŠ veikla mokykloje organizuojama pagal Bendruosius ugdymo planus, atsižvelgiant ne tik į vaikų poreikius, bet ir mokyklos galimybes.
Sutinku/ nesutinku (tinkantį pasirinkimą palikite), kad mokinio kūrybiniai darbai, veiklos epizodai, foto nuotraukos, mokinio atsiliepimai apie NVŠ veiklą būtų publikuojami viešai (Lentvario pradinės mokyklos patalpose ir mokyklos internetinėje svetainėje), nurodant mokinio vardą/ nenurodant mokinio vardo (tinkantį pasirinkimą palikite).
Pasibaigus NVŠ veikloms, informuosiu NVŠ mokytoją, jeigu mokinys NVŠ veiklas norėtų tęsti kitais mokslo metais. 

Mokyklos administracija informuoja, kad:
· karantino, ekstremalios situacijos ar įvykio, keliančio pavojų vaikų sveikatai ir gyvybei laikotarpiu, mokinių atostogų metu neformalus vaikų ugdymas gali būti vykdomas nuotoliniu būdu;
· jeigu NVŠ mokytojas su vaikais į renginius vyksta darbo dienomis, tėvai turėtų mokytojos būti informuojami apie išvyką iš anksto ir pateikti mokytojui savo sutikimą leisti mokiniui išvykti;
· jeigu NVŠ mokytojas su vaikais į renginius vyksta ne darbo dienomis, tėvai turėtų pateikti mokytojui savo sutikimą leisti mokinį išvykti, žinodami, kad už mokinio saugumą atsakingas mokytojas ir tėvai;
· NVŠ ugdymo veiklos tvarkaraštis gali būti koreguojamas mokslo metų eigoje, atsižvelgiant į mokinių ugdymo proceso pokyčius.


___________________________________________
(vieno iš tėvų (globėjo, rūpintojo) parašas; 
siunčiant e.paštu parašo nereikia) 

___________________________________________
(vieno iš tėvų (globėjo, rūpintojo) vardas, pavardė)

NEFORMALIOJO VAIKŲ ŠVIETIMO VEIKLOS ,,VEIKLOS PAVADINIMAS“
 PROGRAMA

	Užsiėmimų skaičius per savaitę: 

	
	Programą parengė: 

	
	
SUDERINTA
Direktoriaus pavaduotoja neformaliajam ugdymui
Diana Mačiuikienė

	I. INFORMACIJA APIE NEFORMALIOJO VAIKŲ ŠVIETIMO PROGRAMĄ 

	Informacija apie neformaliojo vaikų švietimo programos rengėją 

	Vardas ir pavardė 
	

	Išsilavinimas
	

	Kvalifikacija 
	

	Pareigos mokykloje
	

	Vaikų renginių vadovo, vykdančio renginius ne mokyklos aplinkoje, pažymėjimo data ir numeris
	

	El. pašto adresas 
	

	Telefonas
	

	Informacija apie neformaliojo vaikų švietimo programos turinį 

	Programos pavadinimas 

	

	Programos anotacija 

	 

	Ugdymo kryptis (pagal neformalaus ugdymo krypčių klasifikatorių) 

		☐  Muzika
	☐ Techninė kūryba
	☐ Etnokultūra

	☐  Dailė
	☐ Turizmas ir kraštotyra
	☐  Kalbos

	☐  Šokis, choreografija
	☐ Gamta, ekologija
	☐ Pilietiškumas

	☐  Teatras, drama
	☐ Informacinės technologijos
	

	☐ Sportas
	☐  Technologijos (taikomojo meno, amatų, dizaino)
	☐ Medijos (fotografijos, vaizdinio, spaudos dizaino)




	Neformaliojo vaikų švietimo programos tikslas 

	

	Neformaliojo vaikų švietimo programos uždaviniai:

	

	Kompetencijos (X), kurias įgis arba patobulins vaikai, baigę programą 

	Pažinimo kompetencija 
	Komunikavimo kompetencija 
	Kūrybiškumo kompetencijos
	Pilietiškumo kompetencija
	Socialinė, emocinė ir sveikos gyvensenos kompetencijos
	Kultūrinė kompetencija
	Skaitmeninė kompetencija

	x
	x
	x
	
	x
	 
	 

	Programos apimtis ir trukmė 

	
	akademinės valandos per savaitę 
	
	valandų per mokslo metus 

	Numatomas rezultatas 

	

	Programos viešinimas 

	

	II. INFORMACIJA APIE NEFORMALIOJO VAIKŲ ŠVIETIMO PROGRAMOS DALYVIUS 

	Lankančių vaikų klasė/ klasės 

	 

	Numatomas vaikų skaičius grupėje
	

	Patvirtinkite, kad prisiimate atsakomybę už sveiką ir saugią vaikų ugdymo(si) aplinką. 
	x TAIP 

	TEMINIS PLANAS 

	Mėnuo
	Tema (veikla)
	Valandų skaičius
	Pastabos

